Sirmion

Sirmion el xe on comune de 6.353 abitanti inte ła provincia de Bresia.

 Storia 
El gera on vecio insediamento umàn, abità fin da ła preistoria, el xe diventà on sentro urbàn riłevante durante ł'età romana (I secoło a.c.).

A partir dal V secoło d.c. el xe diventà on'area fortificada e de controło dei comerci tra Verona e Bresia. Inte el corso del tardo Medioevo, soto el controło de Verona, el xe diventà on inportante piazaforte scałigera, soratuto par via de ła so poxision strategica e de ła so fasiłe difendibiłità. A risałe a sto periodo ła costrusion del Casteło Scałigero (XIII secoło), costituìo inte el punto pì streto de ła penìzoła, imediatamente prima de ł'alargamento del promontorio.

 Grote de Catuło 

Drento el comune de Sirmion, inte ła punta del promontorio de ła penìzoła, a se cata ła pì granda e inportante viła signoriłe romana del Nord Itałia, dita łe "Grote de Catuło". Tirà su tra el I secoło a.c. e el I secoło d.c. da ła siora e potente fameja veronexe dei Valerii, ła xe sta probabilmente una de łe rexidenze del poeta łatin Catullo. Estexa so on'area de quasi 2 etari, co inponenti fondasion scavae inte ła rocia del promontorio, ł'enorme costrusion sora tre nivełi ła xe andada in parsiałe ruina fin dal III secoło d.c.
Atualmente el vecio piano nobiłe (el niveło pì alto) el xe presoché sconparso, mentre a xe oncora presenti i du nivełi soto.

Inte el corso del Medioevo e de ł'età moderna i paexani de Sirmion i ga doparà parte dei muri come material de costrusion par łe caxe. Inte el corso del XX secoło ła viła ła xe sta sotoposta a inportanti interventi de manutension e risistemasion.

 Aministrasion comunałe 

 Evołusion demografega 

 Gałeria fotografega 

 Altri projeti